Chandrika Kumaratunga

Chandrika Bandaranaike Kumaratunga (singali චන්ද්‍රිකා බණ්ඩාරනායක කුමාරතුංග, tamili சந்திரிகா பண்டாரநாயக்க குமாரதுங்க; sündinud 29. juunil 1945) on Sri Lanka poliitik. 12. novembrist 1994 kuni 19. novembrini 2005 oli ta Sri Lanka president. Ta on ainuke Sri Lanka naispresident.

Chandrika Kumaratunga isa Solomon Bandaranaike oli riigi peaminister aastatel 1956–1959 ehk kuni ta tapeti. Pärast seda sai Chandrika Kumaratunga ema Sirimavo Bandaranaike maailma esimeseks naispeaministriks.

Chandrika Kumaratunga on lõpetanud Pariisi Ülikooli politoloogina.

Chandrika Kumaratunga kuulub oma isa asutatud Sri Lanka Vabadusparteisse (Sri Lanka Freedom Party) ning on poliitilise alliansi United People's Freedom Alliance esimees.

Enne presidendiks saamist 1994. aastal oli ta lühikest aega ka Sri Lanka peaminister.

Kategooria:Sri Lanka presidendid
Kategooria:Sri Lanka peaministrid
Kategooria:Auleegioni komandörid
Kategooria:Sündinud 1945